b"\n_START_ARTICLE_\nCasa Am\xc3\xa8lia Pi\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici situat molt a prop de la pla\xc3\xa7a de l'Ajuntament, en ple centre hist\xc3\xb2ric. \xc3\x89s un edifici de planta baixa (destinada a \xc3\xbas comercial) i tres pisos, ubicat en cantonada que es soluciona en forma arrodonida. La planta baixa, amb el local comercial i l'entrada als habitatges, ha estat estucada i presenta motllures en pedra a les obertures que s\xc3\xb3n allindanades. El primer pis, a manera d'altell, est\xc3\xa0 separat dels pisos superiors per motllura horitzontal. L'ordenaci\xc3\xb3 vertical de les obertures de la fa\xc3\xa7ana es fa mitjan\xc3\xa7ant motllures. A cada pis es repeteix l'estructura: balc\xc3\xb3 lateral, finestra, tres balcons, finestra i dos balcons a la fa\xc3\xa7ana petita. El conjunt queda coronat per una cornisa sobre imitaci\xc3\xb3 de cap de biga. La coberta \xc3\xa9s per terrassa."